《过郭林宗墓》
明代·杨文卿

曾披汉史羡冥鸿，身脱虞罗汉已终。
遥望仙舟悲逝水，独留荒冢泣寒蛩。
碑欹有字腰垂断，树老无枝腹半空。
不敢折巾强自附，为君沽酒酹秋风。

作者简介：（1436—1497）明浙江鄞县人，字质夫。曾任刑部主事，累官山东提学副使。平居待人宽和，每临事则确然不可夺。为政廉，身后橐无余资，惟图书数箧而已。有《崧畦集》、《笔谈类稿》、《苕溪集》。